**Ágfalva Községi Önkormányzat 2020. évi költségvetésének tervezete**

Készült: Ágfalva Község Önkormányzat Képviselő-testületének 2020. január 29-én tartandó ülésére.

Tisztelt Képviselő-testület!

***Általános indokolás:***

Magyarország 2020. évi központi költségvetéséről szóló 2019. évi LXXI. törvényt az Országgyűlés elfogadta.

Az Államháztartásról szóló 2011. évi CXCV törvény tv. 24. §-ának (3) bekezdése értelmében a jegyző által elkészített költségvetési rendelet-tervezetet a polgármester február 15-éig nyújtja be a Képviselő-testületnek.

A tervezési szakaszban számba vettük az önkormányzati törvényben meghatározott kötelező feladatok, valamint a Képviselő-testület által önként vállalt feladatok teljesítéséhez szükséges kiadások és az azokat biztosító bevételek előirányzatait azzal, hogy az Önkormányzat önként vállalt feladatainak ellátása nem veszélyeztetheti a kötelező feladatok ellátását. A költségvetési rendeletben működési hiány nem tervezhető.

Magyarország helyi önkormányzatairól szóló 2011. évi CLXXXIX. törvény 117-118.§-ai rendelkeznek a helyi önkormányzatok feladatfinanszírozási rendszeréről. A kötelezően ellátandó, törvényben előírt egyes feladatok megfelelő ellátását az Országgyűlés 2013-tól feladatalapú támogatással biztosítja, vagy azok ellátásához a feladat, a helyi szükségletek alapján jellemző mutatószámok, illetve a lakosságszám alapján támogatást biztosít.

A feladatalapú támogatás következő költségvetési évre történő meghatározásához a helyi önkormányzatnak meghatározott módon és határidőben adatot kell szolgáltatni.

2012-től a költségvetési rendeletben elkülönítetten kell megtervezni az önkormányzat és az általa irányított költségvetési szervek (polgármesteri hivatal, bölcsőde) költségvetési bevételeit és kiadásait. A költségvetési rendeletben megállapított bevételek és kiadások közgazdasági tartalom szerinti további részletezéséről mind az önkormányzat, mind az általa irányított költségvetési szervek részére külön elemi költségvetés készül.

A helyi önkormányzat bevételei között az Ávr. 24. §. szerint kell tervezni különösen a helyi adó bevételeket, normatív hozzájárulásokat, támogatásokat, a központi költségvetésből származó egyéb költségvetési támogatásokat, elkülönítetten az európai uniós forrásból finanszírozott támogatással megvalósuló programok, projektek bevételeit.

Az önkormányzati törvény által előírt kötelező feladatellátáshoz kapcsolódó kiadások az önkormányzat kiadásai lesznek (közvilágítás biztosítása, egészséges ivóvíz ellátás, helyi közutak, köztemető fenntartása, a helyi önkormányzat nevében végzett fejlesztési kiadások).

A polgármesteri hivatal költségvetési bevételeinek és kiadásainak meghatározásához szintén az önkormányzati törvény és az ágazati jogszabályok az irányadók. Itt kerül megtervezésre elsősorban a Képviselő-testület működéséhez, a helyi önkormányzat gazdasági feladatainak ellátásához, a jegyzőhöz telepített államigazgatási feladatok végzéséhez szükséges személyi tárgyi feltételek biztosításához kapcsolódó bevételek és kiadások.

Elsődleges célnak és feladatnak tekintjük az intézmények folyamatos működésének biztosítását, a működéshez szükséges pénzügyi fedezetek megteremtését.

***Bevételek:***

***A bevételi források főösszege: 337.905.000 Ft***

|  |  |  |
| --- | --- | --- |
| 1. | Önkormányzatok működési támogatásai 111.201.407 Ft |  |
|  | A helyi önkormányzat normatív állami hozzájárulásának jogcímeit és fajlagos összegeit a Költségvetési törvény 2. sz. mellékletében foglaltak szerint terveztük.A központi költségvetés támogatást biztosít a települési önkormányzatok számára a Magyarország helyi önkormányzatairól szóló 2011. évi CLXXXIX. törvény 13. §-ában meghatározott egyes feladatok ellátásához.*Önkormányzati hivatal működésének támogatása*E jogcímen nem a 2020. évi támogatás, hanem a 2019. évi támogatás éves összege szerepel. Ennek oka a költségvetési törvény által előírt, választások miatti átmeneti szabály: A 2020. január és február hónapokban az önkormányzatok a Magyarország 2019. évi központi költségvetéséről szóló 2018. évi L. törvény (a továbbiakban: 2019. évi költségvetési törvény) szerint megállapított önkormányzati hivatal működésének támogatása figyelembevételével részesülnek támogatásban. 2020. március hónaptól az e törvény alapján megállapított szabályok szerint megállapított éves támogatás alapján történik a támogatás folyósítása.Számított alaplétszám alapján adnak támogatást, 5.450.000 Ft/fő összegben. A Polgármesteri Hivatal esetén a számított alaplétszám (lakosságszám arányosan) 6,74 fő. Ezen a jogcímen 36.733.000 Ft-ot kapunk.*Zöldterület-gazd.kapcsolatos feladatok ellátásának támogatása*A fajlagos összeg 25 200 Ft/hektár. A földhivatali nyilvántartás szerint Ágfalva belterülete 143,8 ha, így 3.623.760 Ft-ot kaptunk.*Közutak fenntartásának támogatása*  A 2018. évi beszámoló adatai alapján illetve a belterületi utak hossza alapján 227.000 Ft/km történik. Így összesen 2.655.900 Ft kaptunk.*Közvilágítás fenntartásának támogatása*A támogatás a településen kiépített kisfeszültségű hálózat kilométerben meghatározott hossza alapján történik a 2018. évi országosan összesített önkormányzati beszámolóban szereplő település-kategóriánként számított átlagos, egy kilométerre jutó nettó működési kiadások figyelembevételével. Ezen a jogcímen 5.120.000 Ft-ot kapunk. *Köztemető fenntartásának támogatása*A fajlagos összeg 69 Ft/m2. Az önkormányzatot ezen a jogcímen 654.672 Ft támogatás illeti meg.*Egyéb önkormányzati feladatok támogatása:* E jogcímen 7.000.000 Ft-tal számolunk.*Szociális feladatok egyéb támogatása*A támogatás a 32 eFt egy lakosra jutó adóerő-képesség alatti önkormányzatok egyes szociális jellegű feladataihoz járul hozzá. Ezen a jogcímen 9.443.000 Ft-ot kapunk.*Polgármesteri illetmény támogatása*E jogcímen az önkormányzatot 840.800 Ft támogatás illeti meg.*Kulturális feladatok támogatása*Könyvtári, közművelődési feladatok támogatására szintén lakosságszám arányosan kapunk pénzt, a fajlagos összeg 1.210 Ft/fő, így összesen 2.964.870 Ft-ot kapunk.*Üdülőhelyi feladatok támogatása*Az önkormányzat az üdülőhelyi feladatok támogatására 112.400 Ft-ot kapott.*Lakott külterületek támogatása*E jogcímen az önkormányzatot 331.500 Ft támogatás illeti meg.A központi költségvetés átlagbér alapú támogatást biztosít a mini bölcsődét fenntartó települési önkormányzatok részére az általuk foglalkoztatott kisgyermeknevelők és dajkák bérének és az ehhez kapcsolódó, 17,5 % szociális hozzájárulási adó kifizetéséhez.Számított létszám alapján konyhai dolgozók bértámogatására is kapunk támogatást, 880.000 Ft-ot.Az ingyenes gyermekétkeztetéshez kapcsolódó kiegészítő (üzemeltetési) támogatás összege 1.190.905 Ft.Így az egyes gyermekjóléti és gyermekétkeztetési feladatokra önkormányzatunk mindösszesen 17.219.905 Ft-ot kap. |
| 2. | Egyéb működési célú támogatások bevételei 5.632.000 Ft |  |
|  | Ennél a címnél a társadalombiztosítási alapoktól származó bevételeket terveztük. |
|  |  |
|  | **I. Működési célú támogatások 116.833.407 Ft** |  |
|  |  |
| 3. | Jövedelemadók 0 Ft |  |
|  | Ezt az összeget a 2019. évi befizetések alapján terveztük. |
| 4. | Vagyoni típusú adók 11.800.000 Ft |  |
|  | Ezt az összeget a 2019. évi befizetések alapján terveztük. |
| 5. | Termékek és szolgáltatások adói 48.150.000 Ft |  |
|  | A települési önkormányzatot illeti meg a gépjárműadóról szóló törvény alapján a belföldi gépjárművek után a települési önkormányzat által beszedett adó 40%-a, ezt 8.000.000 Ft-ban tervezzük, továbbá itt tervezzük a helyi iparűzési adó, valamint a 2012. július 1-től bevezetett idegenforgalmi adó 2020. évre várható összegét. |
| 6. | Egyéb közhatalmi bevételek 0 Ft |  |
|  | A települési önkormányzatot illeti meg a gépjárműadóhoz kapcsolódó bírságból, pótlékból és végrehajtási költségből származó bevétel 100%-a, valamint a települési önkormányzat jegyzője által jogerősen kiszabott települési bírság 100%-a. |
|  |  |
|  | **II. Közhatalmi bevételek 59.950.000 Ft** |  |
|  |  |
| 7. | Készletértékesítés ellenértéke 0 Ft |  |
|  | A naptár értékesítésből származó bevételeket tervezzük e soron. |
| 8. | Szolgáltatások ellenértéke 4.111.740 Ft |  |
|  | Az esküvői szolgáltatás bevételét, valamint a bérleti díjak összegét tervezzük e soron.Esküvői szolgáltatások ellenértéke 900.000 Ft, bérleti és lízing díjak 3.211.740 Ft.  |
| 9. | Közvetített szolgáltatások ellenértéke 27.000 Ft |  |
|  | Ezek az összegek a mobiltelefonok, esetleg víz-, gáz-, energia felhasználás továbbszámlázásaiból adódnak. |
|  10. | Tulajdonosi bevételek 17.303.823 Ft |  |
|   |  Az üzemeltetésből származó bevételek címen terveztünk bevételt, ami a vízellátás, és szennyvízkezelés bérbeadásából származó várható összeg.  |
| 11. | Ellátási díjak 1.733.070 Ft |  |
|  | A bölcsődések gondozási és étkezési térítési díjainak tervezett összege. |
| 12. | Kiszámlázott általános forgalmi adó 5.475.539 Ft |  |
|  | Ez a cím nem jelent bevételt, mert a NAV felé történik a továbbutalás. Az összeget a bérleti díjak, és egyéb számlázott szolgáltatások áfa-bevételei adják. |
| 13. | Kamatbevételek 961 Ft |  |
|  | A folyószámláinkon, és az adószámláinkon szereplő összegek után kapott kamatok. |
| 14. | Egyéb pénzügyi műveletek bevételei 0 Ft |  |
|  |  |
| 15. | Egyéb működési bevételek 0 Ft |  |
|  |  |
| 16. | **III. Működési bevételek 28.652.133 Ft** |  |
|  |  |
|  | **IV. Működési célú átvett pénzeszközök 0 Ft** |  |
|  |  |  |
|  | **MŰKÖDÉSI CÉLÚ BEVÉTELEK ÖSSZESEN (I.+…+IV.): 205.435.540 Ft** |
|  |   |  |
| 17. | Felhalmozási célú önkormányzati támogatások 0 Ft |
|  |  |  |
| 18. | Egyéb felhalmozási célú támogatások bevételei 6.169.429 Ft |
|  | A Vidékfejlesztési Program keretén belül az Alpokalja-Fertő táj Vidékfejlesztési Egyesület működési területére meghirdetett, „Alpokalja-Fertő táj Vidékfejlesztési Egyesület – Kultúrháló Komplex – Térségi kulturális, komplex együttműködési programok támogatása” című, VP6-19.2.1.-5-1.2-17 kódszámú felhívás alapján nyert támogatás került e soron kimutatásra. |
|  | **V. Felhalmozási célú támogatások 6.169.429 Ft** |
|  |  |  |
| 19. | Immateriális javak értékesítése 0 Ft |
| 20. | Ingatlanok értékesítése 0 Ft |
| 21. | Egyéb tárgyi eszközök értékesítése 0 Ft |
|  |  |  |
|  | **VI. Felhalmozási bevételek 0 Ft** |
|  |  |  |
|  | **VII. Felhalmozási célú átvett pénzeszközök 0 Ft** |
|  |   |  |
|  | **VIII. Hitelek 0 Ft** |
|  |  |  |
|   | **IX. Pénzmaradvány 126.300.031 Ft** |
|  |  |  |
|  | **FELHALMOZÁSI ÉS FINANSZÍROZÁSI CÉLÚ BEVÉTELEK ÖSSZESEN (V.+…+IX.): 132.469.460 Ft** |
|  |    |  |
|  | **BEVÉTELEK (I+…+IX): 337.905.000 Ft** |
|  |  |  |

**Várható tervezett bevétel összege 2020. évre: 337.905.000 Ft**

**Kiadások**

***A kiadási források főösszege: 337.905.000 Ft***

Kiadásaink tervezésénél fontos szerepet játszott a jelenlegi gazdasági helyzet felmérése, és az előre látható állami intézkedések figyelembe vétele. Az önkormányzat a minimálisra csökkenti kiadásait.

|  |  |  |
| --- | --- | --- |
| 1. | Személyi juttatások 76.392.000 Ft |  |
|  | Hasonlóan a korábbi évekhez, jelenleg is az önkormányzat minden intézményére kiterjedően személyenkénti bérfelmérés készült, figyelembe véve a soros előrelépések, a minimálbérváltozás, a szakképzettség megszerzése miatti előrelépések kihatását, valamint az egyéb bérek, bérjellegű kifizetésekhez szükséges összeget is.  |
| 2. | Munkaadót terhelő juttatások 13.973.000 Ft |  |
|  | A munkaadókat terhelő járulék tervezésénél a központilag meghatározott mértéket vettük figyelembe.  |
| 3. | Dologi kiadások 51.142.237 Ft |   |
|  | A dologi kiadások tekintetében az előirányzat tervezése takarékos gazdálkodást feltételez. Adologi kiadásainkat minden szakfeladaton a 2019. évi teljesítés határozta meg, ezért az előző évhez hasonlóan a tényleges teljesítést alapul véve terveztük a 2020. évi dologi kiadásainkat, szigorú takarékossági szempontok figyelembevételével. |
| 4. | Ellátottak pénzbeli juttatásai 6.323.000 Ft |  |
|  | Ezen a soron a szociálpolitikai juttatásokat szerepeltetjük. |
| 5. | Egyéb működési célú kiadások 34.011.495 Ft |  |
|  | A támogatások, pénzeszközátadások mellett itt kerül megtervezésre a Peresztegi Orvosi Ügyeletnek, a Gyermekjóléti Társulásnak és a Sopron és Térsége Társulásnak utalandó hozzájárulás, a Polgármesteri Hivatal tekintetében a számított létszám alapján járó normatíva és a megállapított állami hozzájárulás különbözete, valamint az előző évi elszámolásból származó kiadás is. |
|   |  |   |
|  | **MŰKÖDÉSI KIADÁSOK ÖSSZESEN: (1+...+5): 181.841.732 Ft** |
|   |  |   |
| 6. | Beruházások 76.030.514 Ft |  |
|  | A 2020. évre a következő beruházásokat tervezzük:- Szabályozási terv 500.000 Ft- Konyha-étkező építés 27.014.390 Ft- Bölcsődei eszközök 273.500 Ft- Egyéb tárgyi eszközök vásárlása 1.500.000 Ft- Laptop 300.000 Ft- Útfelújítás 2.500.000 Ft- Határőr utca útépítés 40.000.000 Ft- Közvilágítás korszerűsítés 3.642.624 Ft- PH beruházások 300.000 Ft |
| 7. | Felújítások 70.842.806 Ft |  |
| 8. | A vízmű és szennyvízmű felújítására tervezett összeg (pénzforgalom nélküli).Egyéb felhalmozási célú kiadások 4.741.892 Ft |
|  | A bölcsőde kivitelezésnél részünkre átutalt biztosíték visszafizetése |  |
|  | **FELHALMOZÁSI KIADÁSOK ÖSSZESEN: (6+...+8): 151.615.212 Ft** |
|  |   |
| 9. | Hosszú lejáratú hiteltörlesztés 0 Ft |  |
| 10. | Rövid lejáratú hiteltörlesztés 0 Ft |  |
| 11. | Államháztartáson belüli megelőleg.visszafizetése 4.448.056 Ft |  |
|  | Ezen a soron a 2019. decemberben Önkormányzatunk részére átutalt 2020. évi januári támogatás-előleget mutatjuk ki. |
|  | **FINANSZÍROZÁSI KIADÁSOK ÖSSZESEN: (9+…+11): 4.448.056 Ft** |
|   |   |
|  | **KIADÁSOK MINDÖSSZESEN (1+…+11): 337.905.000 Ft** |  |

**Várható tervezett kiadás összege: 337.905.000 Ft.**

Költségvetési hiánnyal nem számolunk. A pénzügyi (likviditási) egyensúly megtartása érdekében felhívom a figyelmet arra a fontos tényre, hogy minden előirányzattal rendelkezni jogosultnak arra kell törekednie, hogy a kiadási előirányzatok teljesítése során az ütemezettség érvényesüljön.

Fontos és elengedhetetlen szempont a takarékos gazdálkodás megvalósulása és betartása.

Kérem a Tisztelt Képviselő-testületet, hogy az előterjesztett 2020. évre vonatkozó költségvetést megtárgyalni, és elfogadni szíveskedjen.

Az esetleges módosító javaslataikat a költségvetési egyensúly megtartása mellett tegyék meg.

Ágfalva, 2020. január 22.

 Pék Zsuzsánna

 Polgármester sk.